Għada Jum il-Missier, għadd ta' missirijiet f' 'Sibtek' illum
Imtella' Ġunju 20, 2020 Illum, 'Sibtek' jissokta bi programm miżgħud emozzjonijiet u mistiedna, u joffri mill-ġdid kumpanija mill-aqwa 'l-pubbliku. Fost l-oħrajn, illum għadd ta' missirijiet jgħidu tagħhom dwar l-irwol ta' missier ġaladarba Jum il-Missier jinsab wara l-bieb. Fost il-mistiedna, għadd ta' personalitajiet ma' missierhom, fosthom Mark Laurence, Clara Farrugia u Jessika Muscat. Imbagħad, Daniel Chircop ta' Danusan jitkellem dwar ħuħ David li m'għadux magħna u li kien viċin ħafna tiegħu. Bħal Daniel, Maryrose Mallia tfakkar il-memorja tal-mibki Josie Coppini u taqsam mat-telespettaturi ta' Television Malta uħud mill-esperjenzi li kellha meta ħadmet miegħu. Mistiedna llum ukoll, il-kantant Victorio Gauci mal-familja tiegħu u Geo Debono li se jitkellem dwar il-proponiment speċjali ferm li għamel 'il martu Deborah. 'Sibtek', illum fis-12.45 fuq TVM.